समस्याओं पर बीईईओ से हुई बातचीत
नैनवा| राज.शिक्षक संघ राष्ट्रीय शाखा नैनवा की बैठक रविवार को षाखाध्यक्ष हरफूल मीणा की अध्यक्षता में हुई। बैठक में वर्ष-2012 में नियुक्त शिक्षकों की सेवा पुस्तिकाओं को अपडेट करवाकर स्थाईकरण के प्रकरण तैयार करवा कर बूंदी भिजवाने, वर्ष-2005,2008 में नियुक्त शिक्षकों की एनपीएस कटोतियों की विसंगतियां दुरुस्त करवाने के लिए जी ए-55 परिपत्र उपलब्ध करवाने, बीईईओ के निरीक्षण के दौरान शिक्षकों के काटे गए वेतन को आहरित करवाने, शिक्षकों की समस्याओं को लेकर बीईईओ से वार्ता करने का प्रस्ताव लिया गया। बैठक मे जिला प्रतिनिधि सौरभ चौधरी, जिला महिला मंत्री रुचिका वर्मा,शाखा महिला मंत्री शर्मिला गौरी, हर्षिता जैन, कोषाध्यक्ष मुकेश पोटर, इमरान खान,अर्जुन चौधरी सहित 51 शिक्षक मौजूद थे।
hin_Deva hin_Deva